eo es an en ca es eu lt eo en en en eo eo eo eo eo eo ro eo en eo eo eo eu eu eo cs pl eo eo es es eo es es an en ca es eu lt eo en eo eo eo eo eo eo ro eo en eo eo eo eu eu eo cs pl eo eo es es eo en eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo es es eo eo eo eo fr en hbs_lat de fr fr fr hbs_lat en fr en es es es es es es eo eo eo eo es en es es en en eo es es es es pt eo es eo es
UEA organizas ĝeneralan voĉdonadon pri statut-ŝanĝo
Hispana Esperanto-Federacio malfermas internan debaton pri la proponoj pri ŝanĝo de Statuto en Universala Esperanto-Asocio.
Dum la Universala Kongreso en Nitro dum pasinta julio, kunvenis la Komitato de UEA, la supera organo de la Asocio, kaj aprobis proponon de nova Statuto, kun diversaj ŝanĝoj en pluraj artikoloj. Tiujn ŝanĝojn nun devas aprobi (aŭ malaprobi) la membraro, tiel la Individuaj Membroj, kiel la aliĝintaj asocioj.
Ankaŭ Hispana Esperanto-Federacio, kiel landa asocio de UEA, rajtas je voĉdono, kun tiom da voĉoj kiom da aligitaj membroj ni deklaris al UEA. Antaŭ ol decidi nian voĉdonon, la estraro de HEF decidis malfermi debaton inter niaj anoj. Se vi estas membro de HEF, ni petas vian opinion pri la proponitaj ŝanĝoj.
La ĉefa punkto kiu levis pli da diskuto estis la konfirmo en la Statuto de UEA pri la jura sendependiĝo de ties junulara sekcio, TEJO. Pri tiu debato, oni povas legi en la reto, en la retlisto de la Komitato de UEA, kiu estas malferma, aŭ en diversaj aliaj medioj. HEF volonte sendos al tiuj interesatoj la necesajn informojn, kaj pri tiu aspekto ni speciale deziras scii vian opinion.
La ceteraj punktoj, ekz. rilataj al reta voĉdonado, al relativaj plimultoj kaj al organizaj detaloj, estas konsiderataj malpli problemvekaj, sed denove ni volonte ricevos vian opinion pri ili. Ne hezitu opinii, demandi kaj proponi. La estraro de HEF volonte aŭskultos la opiniojn de ĉiuj ties anoj, kaj decidos laŭ la plej demokratia maniero en kiu tio eblos.
Kiel unua provo malfermi tiun debaton, HEF, interkonsente kun Madrida Esperanto-Liceo, kunvokis kolokvon en la madrida sidejo, profitante la rendevuojn kiujn la madridaj esperantistoj povas ĝui. Ĝi estas malferma por madridaj samideanoj, ne nur HEF-anoj, por ke ili povu opinii pri tiuj ŝanĝoj, kaj ĝenerale pri la agado de UEA kaj TEJO. Jen la detaloj:
UEA kaj TEJO: Internacia agado en Esperanto
Debato pri la propono de ŝanĝo de Statuto de UEA
Lundo, 24-a de oktobro 2017, je la 19:00 horo
Loko: sidejo de Hispana Esperanto-Federacio, str. Rodríguez San Pedro, 13, 3
José Antonio del Barrio, prezidanto de Hispana Esperanto-Federacio
Alejandro Escobedo, prezidanto de Hispana Esperantista Junulara Societo
Homoj ekster Madrido, kiuj tamen havas dubojn aŭ ŝatus doni sian opinion, povas skribi al Esta dirección de correo electrónico está protegida contra spambots. Usted necesita tener Javascript activado para poder verla.
HEF prenos la decidon pri la voĉdono, en la venonta kunveno de la estraro, fine de novembro aŭ komence de decembro.
Festivalo por pliaĝuloj ĉe la mediteranea marbordo
Asocio por pliaĝuloj (aŭ “seniors”, laŭ la esprimo de ili uzata) kunlabore kun profesia agentejo en Hispanio, organizis inter la 14-a kaj 22-a de oktobro, en la plej orienta andaluzia urbo Almerio (Almería), ĉe la Mediteraneo, amasan Festivalon por emerituloj kaj ĝenerale homoj kun aĝo super 50 jaroj. La Festivalo estos eminente distra kaj turisma, kun serio da aktivaĵoj sportaj kaj kulturaj, kelkaj el ili sub la formo de konkurso, kvazaŭ olimpikaj ludoj. Pliajn detalojn eblas legi ĉe http://www.seniorsfestival.org/ (la retejo estas alirebla en la lingvoj hispana, franca, germana kaj angla).
Inter la kulturaj aktivadoj, la organizaĵo decidis inkludi unu rilatan al Esperanto: http://www.seniorsfestival.org/producto/inscripcion-esperanto/. Tiun oni organizos kiel konkurson, sed, ĉar evidente plej multaj ĉeestontoj ne konos la lingvon, oni decidis instrui bazan kurson kiel unuan ŝtupon, kaj fakte kiel baza programero.
La organizantoj kontaktis kun Hispana Esperanto-Federacio (HEF), por peti kunlaboron. HEF montris sian pretecon informadi, kaj la organizantoj proponis ke la homoj kiuj ekscios pere de la esperanta movado kaj aliĝos al la evento ricevos specialan rabaton de 10 procentoj. Por tio, ĉe la enskribiĝo, oni devis enmeti specifan kodon por speciala prezo: 160064 (atentu, la kodon oni devas enmeti ĉe la enskribiĝo, post la klako ĉe la simbolo pri aĉetĉareto, en la spaco por enmeto de rabatkupono).
Pri la organizado mem de la esperanta parto zorgos la konata usona aktivulo Dennis Keefe, kun ampleksa sperto pri instruado kaj gvido de agadoj en nia komunumo.
Esperantistoj povos kombini tiun eventon kun alia pure esperanta, la 20-a Andaluzia Kongreso de Esperanto, kiu disvolviĝos unu semajnon poste, inter la 29-a de oktobro kaj la 1-a de novembro, en la urbo Antekero (Antequera), proksime al Malago. Pliajn detalojn ĉe: https://andaluciaesperanto.wordpress.com/
Don Quijote de La Mancha, en Esperanto en bita formato
Alproksimiĝas la 75 Hispana Kongreso de Esperanto, en Ekstremaduro
AMo-seminario en Ekstremaduro lige al la 75a Hispana Kongreso de Esperanto
Tradukita al Esperanto "Bohemiaj Lumoj", ĉefverko de la moderna teatro de Hispanio
Festu la Tagon de Esperanto 2015 (aŭ la Tagojn)
Martin Wiese koncertos en junio en Madrid kaj en Teruelo, okaze de la Hispana Kongreso de #Esperanto… https://t.co/vZNOWvjBmJ
Aperis nova numero de la "Bitbulteno" de Hispana #Esperanto-Federacio. Kun novaĵoj pri celebradoj kaj multo pli… https://t.co/btHj00kn77
Programo de la AMo-Seminario kiu disvolviĝos en Teruelo 26-27 de junio, post la 76 Hispana Kongreso de #Esperanto… https://t.co/aW5b3KYnrT
Esperanto-kulturo ekster Esperantujo https://t.co/vK1CdohGoQ https://t.co/1TmCjNDbmM
Publicado programa casi definitivo del Congreso Español de #Esperanto, a finales de junio en #Teruel:… https://t.co/IA14ShdkM0
Boletín de noticias de la FEE
Joomla Extensions powered by Joobi
Federación Española de Esperanto
Rodríguez San Pedro 13-3-7, ES-28015 Madrid (mapa)
Tel. +34 914 468 079 · Esta dirección de correo electrónico está protegida contra spambots. Usted necesita tener Javascript activado para poder verla.
Las cookies nos permiter ofrecer nuestros servicios. Si continuas navegando, aceptas el uso que hacemos de la cookies. --- Kuketoj ebligas al ni oferi niajn servojn. Se vi eniras nian paĝaron, vi akceptas tion.
Para saber más sobre las cookies lea nuestra / por scii pli pri la kuketoj legu nian política de privacidad / protokolon pri privateco .
Acepto las cookies en este sitio. Mi akceptas la kuketojn.